PRIME ตั้ง 4 บริษัทย่อย รองรับขยายธุรกิจพลังงานทดแทน
บอร์ด PRIME ไฟเขียวตั้ง 4 บริษัทย่อย ทุนจดทะเบียน 1 ล้านบาท รองรับขยายธุรกิจพลังงานทดแทน
PRIME ตั้ง 4 บริษัทย่อย ทุนจดทะเบียน 1 ล้านบาท รองรับขยายธุรกิจพลังงานทดแทน
7 ต.ค. 2565

บริษัท ไพร์ม โรด เพาเวอร์ จำกัด (มหาชน) หรือ PRIME เปิดเผยว่า ที่ประชุมคณะกรรมการบริษัท ครั้งที่ 11/2565 ซึ่งประชุมเมื่อวันที่ 7 ตุลาคม 2565ได้มีมติอนุมัติให้ดำเนินการจัดตั้งบริษัทย่อยใหม่จำนวน 4 บริษัท ประกอบด้วย 1. บริษัท ไพร์ม เวสท์ อินดัสเทรียล 1 จำกัด, 2. บริษัท ไพร์ม เวสท์ อินดัสเทรียล 2 จำกัด, 3. บริษัท ไพร์ม เวสท์ อินดัสเทรียล 3 จำกัด และ 4. บริษัท ไพร์ม เวสท์ อินดัสเทรียล 4 จำกัด เพื่อดำเนินธุรกิจด้านพลังงานทดแทน
โดยมีทุนจดทะเบียน 1,000,000 บาท แบ่งออกเป็นหุ้นสามัญจำนวน 10,000 หุ้น มูลค่าที่ตราไว้หุ้นละ 100 บาท และมีบริษัท   ไพร์ม โรดกรุ๊ป จำกัด (ซึ่งเป็นบริษัทที่บริษัทฯถือหุ้นโดยอ้อมในสัดส่วนร้อยละ 99.99) ถือหุ้นในสัดส่วนร้อยละ 99.97 ในบริษัทที่จัดตั้งขึ้นใหม่ ประเภทธุรกิจด้านพลังงานทดแทน,จำหน่ายกระแสไฟฟ้า และ ธุรกิจลงทุนทั่วไป